
ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO PROJEKTO
„DĖL ŠILUTĖS RAJONO SAVIVALDYBĖS TURTO PERDAVIMO PAGAL PANAUDOS SUTARTĮ ASOCIACIJAI VILKYČIŲ BENDRUOMENĖS CENTRUI „VILTIS“

2026 m. liepos 20 d.
Šilutė

	1. Parengto projekto tikslai ir uždaviniai.

	Perduoti asociacijai Vilkyčių bendruomenės centrui „Viltis“, juridinio asmens kodas 177491221, pagal panaudos sutartį dešimties metų laikotarpiui įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Saugų sen., Vilkyčių k., Vilkyčių g. 12, esančio kultūros namų pastato 308,23 kv. m ploto dalį (unikalus numeris 8897-9005-3010, bendras plotas 785,96 kv. m, perduodamų patalpų pažymėjimai plane: 1-21, 1-22, 1-23, perduodamas plotas 308,23 kv. m).

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, išimtinė savivaldybės tarybos kompetencija yra: sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, savivaldybės turtas perduodamas savivaldybės tarybos nustatyta tvarka asociacijoms (tik šio įstatymo 14 straipsnio 2 dalyje nustatytiems veiklos tikslams);
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 7 punktu, savivaldybių turtas panaudos pagrindais laikinai neatlygintinai valdyti ir naudotis juo gali būti perduodamas asociacijoms, kurių pagrindinis veiklos tikslas yra: tenkinti gyvenamosios vietovės bendruomenės viešuosius poreikius.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Savivaldybės taryba priima sprendimus dėl  savivaldybės turto perdavimo pagal panaudos sutartis.

	3. Kokių pozityvių rezultatų laukiama.

	Asociacijai Vilkyčių bendruomenės centrui „Viltis“ bus perduotas savivaldybei nuosavybės teise priklausantis nekilnojamasis turtas, reikalingas įstatuose numatytai veiklai vykdyti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Galiojančių aktų nereikės pakeisti ar panaikinti; Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Asociacijos Vilkyčių bendruomenės centro „Viltis“ 2026-07-15 prašymas „Dėl nekilnojamojo turto perdavimo pagal panaudos sutartį“.
Asociacijos Vilkyčių bendruomenės centro „Viltis“ pagrindinės veiklos sritys: suburti Vilkyčių kaime gyvenančius, dirbančius ir kitaip su Vilkyčių kaimu susijusius asmenis Vilkyčių kaimo bendruomenės problemoms spręsti, skatinti bendruomenės narių pilietinį aktyvumą, stiprinti jų organizuotumą ir sugebėjimą atstovauti bendruomenės interesus, konstruktyviai bendradarbiauti su Šilutės rajono savivaldybe sprendžiant Vilkyčių bendruomenės problemas, teikti įvairiapusę informaciją ir pagalbą bendruomenės nariams, plėtoti ir palaikyti ryšius su kitomis bendruomenėmis Lietuvoje ir užsienyje, rūpintis kaimo plėtra, išmokyti bendruomenės narius prisitaikyti prie ES vykdomos struktūrinės politikos, padėti bendruomenės nariams realizuoti savo dabartinį potencialą bei padėti pasijusti pilnaverčiais visuomenės nariais.

	8. Projekto autorius ar autorių grupė.

	 Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Asociacijai Vilkyčių bendruomenės centrui „Viltis“, juridinio asmens kodas 177491221; panaudos sutartį; Šilutės r. sav., Saugų sen., Vilkyčių k., Vilkyčių g. 12; kultūros namų pastato.

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.



Ūkio skyriaus vyriausioji specialistė             				                             Daiva Thumat

